open-index/open-wikipedia-markdown huggingface dataset:
Moskwa-Siti

duimnael|Moskwa-Siti in 2015
duimnael|'n Nagtelike uitsig oor Moskwa-Siti in 2016
duimnael|Toring 2000 en die Begration-brug

**Moskwa-Siti** (Russies: Москва́-Си́ти) is 'n stadsdeel van Moskou. Dit staan ook bekend as die **Moskouse Internasionale Sakesentrum** (Московский международный деловой центр, ММДЦ; *Moskofski mezjdunarodniy delovoi tsentr, MMDTs*). Die gebied word tans bestuur as deel van die Presnenski-distrik.

## Geskiedenis 
Die MMDTs is ’n gebied vir sakebedrywighede wat besighede en woonstelle bevat. Dis die eerste in sy soort in Rusland en Oos-Europa. Die organisasie wat die ontwikkeling van die projek beheer, is die openbare maatskappy SITI, wat met ondersteuning van die bestuur van die stad Moskou in 1992 spesiaal vir díe doel gestig is, maar op aandeelhouerskap berus.

Die Presnenski-kaai, waar die sakedistrik geleë is, is sowat 100&nbsp;ha groot, waarvan daar op 60&nbsp;ha gebou word. Dit is die enigste plek in Moskou waar op so ’n groot skaal gebou word.

## Geboue 
### Toring 2000 
Toring 2000 (Башня 2000) is ’n kantoorgebou van 34 verdiepings op die (oorkantse) regteroewer van die Moskwa-rivier. Dit word deur die Bagration-brug met die MMDTs verbind.

Die gebou is 104 m hoog en beslaan ’n oppervlakte van 61&nbsp;057&nbsp;m². Bouwerk het in Desember 1996 begin en dit is in 2001 voltooi.

## Eksterne skakels 
;Wikimedia
----

;Media
----
* *YouTube.com: Nagvlug oor Moskwa-Siti per hommeltuig*
* *YouTube.com: Moskwa-Siti in 2019*
Longue paume

duimnael|upright=1.35|regs|Longue paume in die 17de eeu.

**Longue paume** is 'n buitemuurse weergawe van jeu de paume, 'n voorganger van moderne tennis. Honderde jare gelede was dit baie gewild, veral in Frankryk. Dit is een van die sportsoorte wat by die 1900 Somer Olimpiese Spele gespeel is. Vandag word die spel hoofsaaklik in die Picardiestreek gespeel. Die beheerliggaam van die sport is die *Fédération Française de Longue Paume* met sy hoofkantoor in Amiens.

## Eksterne skakels 
* Connaissez-vous la Longue Paume? 
* Ligue de Picardie de Longue Paume
Cartoon Network

duimnael|Oorspronklike kenteken (vanaf 14 Junie 2004 tot 28 Mei 2010 gebruik)
duimnael|Oorspronklike kenteken (vanaf 1 Oktober 1992 tot 14 Junie 2004 gebruik)

**Cartoon Network** (afgekort **CN**) is 'n satelliet-televisienetwerk wat deur Turner Broadcasting Studios bedryf word en animasieprogramme uitsaai. *Cartoon Network* word wêreldwyd versprei en is gerig op kinders van alle ouderdomme. Die Amerikaanse kanaal is op 1 Oktober 1992 geloods en het programme soos Bugs Bunny en Rhapsody Rabbit gewys. Later van tyd het *Cartoon Network* begin om programme soos Dexter's Laboratory, Johnny Bravo, Cow & Chicken, I Am Weasel, The Powerpuff Girls, Ed, Edd 'n Eddy, Courage The Cowardly Dog, The Grim Adventure's Of Billy & Mandy, Foster's Home For Imaginary Friends en vele ander te beeldsend.

## Programme 
* Dexter's Laboratory
* Johnny Bravo
* Cow & Chicken
* I Am Weasel
* The Powerpuff Girls
* Ed, Edd n Eddy
* Courage The Cowardly Dog
* The Grim Adventure's Of Billy & Mandy
* Foster's Home For Imaginary Friends
* Codename: Kids Next Door
* Mucha Lucha
* Atomic Betty
* Megas XLR
* Teen Titans
* Xiaolon Showdown
* Ben 10* Evil Con Carne
* What's New Scooby-Doo
* Naruto
* Camp Lazlo
* My Gym Partner's A Monkey
* Class of 3000
* Hi Hi Puffy Ami Yumi
* One Piece
* Eureka Seven
* Fullmetal Alchemist
* Samurai Champloo
* Trinity Blood
* Blood+
* Martin Mystery
* Beyblade
* Rurouni Kenshin
* Outlaw Star
* Tenchi Muyo
* G Gundam
* Transformer Armada
* SD Gundam Force
* Yu Yu Hakusho
* S-CRY-ED
* Trigun
* Witch Hunter Robin
* Wolf's Rain
* Cyborg 009
* Samurai Jack
* Megas XLR
* Dragonball
* Dragonball Z
* Dragonball GT
* Transformer Cybertron
* Rave Master
* Duel Master
* Code Lyoko
* X Men Evolutation
* Static Shock
* Jackie Chan Adventure
* Yu Gi Oh GX
* Pecola
* Sitting Ducks
* Transformer Energon
* Kikaider
* Blue Gender
* Zoids Chaotic Century
* Zoids New Century
* Zoids Fuzors
* Big O
* Justice League
* Justice League Unlimited
* Zatch Bell
* IGPX
* Idaten Jump
* DICE
* 08th MS Team

## Boomerang 
Boomerang is die susterkanaal van *Cartoon Network* en wys slegs ou klassieke animasie-programme. Baie van die programme wat op Boomerang is, is vroeër op *Cartoon Network* gewys, maar *Cartoon Network* het te veel programme gehad waarna *Turner Broadcasting Studios* besluit het om 'n tweede kanaal te met ou klassieke animasieprogramme te loods. Boomerang beeldsend programme soos:
* 2 Stupid Dogs
* The Flintstones
* The Jetsons
* Yogi Bear
* Wacky Races
* Scooby-Doo
* Pixie & Dixie
* Tom & Jerry
* Looney Tunes
* Popeye
* Mike, Lu & Og
* Atom Ant

## Eksterne skakels 
*  Amptelike webwerf
Jeu de paume

[duimnael|[Piktogram wat Jeu de paume aandui]]
duimnael|*Jeu de paume* in die 17de eeu

**Jeu de paume** was 'n Franse voorganger van tennis wat oorspronklik sonder rakette gespeel is. Die spelers het die bal met hulle hande geslaan soos in palla, vlugbal, of sekere weergawes van pelota. *Jeu de paume* beteken letterlik: spel van palm (oftewel hand). Met verloop van tyd het handskoene kaal hande vervang. Selfs toe spane en eindelaas rakette in gebruik geneem is, het die naam van die spel nie verander nie. Die spel het in Engels as "tennis" bekend geword en later as "real tennis" nadat die moderne sport *lawn tennis*, meer gewild as die oorspronklike spel geword het.

Die term word vandag in Frankryk gebruik om na saaltennis te verwys of na 'n baan waarin die ou of moderne spel gespeel is, of gespeel word. Die binnemuurse weergawe word soms *jeu de courte paume* of net *courte paume* (kortpalm) genoem om dit te onderskei van die buitemuurse weergawe, *longue paume*, wat op 'n groter baan gespeel word.

'n Aantal belangrike geboue in Frankryk staan bekend onder die naam *jeu de paume*, merendeels weens hulle ligging naby tennisbane of plekke waar die bane vroeër bestaan het. Verskeie kunswerke dra ook die naam, insluitend die *serment du jeu de paume* ('die Eed op die Kaatsbaan') in die Paleis van Versailles. Dit beeld die formele aankondiging van die Franse Rewolusie uit wat op 20 Junie 1789 in die Salle du Jeu de paume afgelê is.

'n Kunsmuseum met roterende uitstallings, die Galerie nationale du Jeu de Paume, dra ook nie naam. Dit is geleë aan die noordekant van die Tuileriespark in die middel van Parys.

## Afgeleide sportsoorte 
Verskeie sportsoorte se oorsprong kan teruggespoor word na die ou Franse spel.

Handspele:
* Amerikaanse handbal
* Baskiese pelote
* Vuisbal
* Kaatsspel
* Gaeliese handbal
* Longue paume
* Pallone
* Valensiese pilota
* Vlugbal
Raketspele
* Hoftennis
* Tennis

## Eksterne skakels 
* Historiese Beeld: 'n Jeu de Paume voor 'n paleis in die platteland 
* Oratory Real Tennis Club
* Société Sportif du Jeu de Paume et de Racquets
CJ van der Linde

**CJ van der Linde** (gebore 27 Augustus 1980 in Welkom, Suid-Afrika) is 'n voormalige Springbokrugbyspeler. Sy gereelde posisie is stut. Hy het voorheen vir die Cheetahs in die Superrugbykompetisie gespeel.

Hy het sy debuut vir die Springbokke op 22 gemaak op 16 November 2002 in 'n wedstryd teen Skotland op Murrayfield, wat Suid-Afrika 21-6 verloor het. Hy het daardie jaar nog 'n keer in 'n internasionale toets vir die Springbokke uitgedraf in die wedstryd teen Engeland op Twickenham-stadion.

Sy volgende wedstryd vir die Springbokke was in 2004 teen Ierland in 'n twee-toetsreeks in Suid-Afrika. Hy het daarna teen die Suidsee-eilande rugbyspan in Gosford gespeel. Hy is vervolgens vir die Springbokke se 2004 Drienasiesreeks span gekies waar hy in drie wedstryde gespeel het. Die einde van daardie jaar het hy nog vyf toetse gespeel vir Suid-Afrika se einde-van-die-jaar toer na die Noordelike Halfrond.

Van der Linde het in 2005 11 keer vir die Springbokke gespeel insluitend middel-van-die-jaar-toetse teen Frankryk en in die 2005 Drienasies. Nadat hy vir die Springbokke gespeel het in die 2006 middel-van-die-jaar-toetse is hy ingesluit in die 2006 Drienasiesspan.

Op 26 November 2006 het hy sy eerste toetsdrie vir die Springbokke aangeteken in 'n wedstryd teen Engeland op Twickenham. Die drie is gedruk nadat van der Linde 'n aangee van losskakel André Pretorius ontvang het op Engeland se 5 meter lyn en déúr 'n duikpoging van Engeland se Josh Lewsey gebeur het.

Hy was deel van die Suid-Afrikaanse span wat die 2007 Rugby Wêreldbeker gewen het. Hy was een van die sterkste lede van die Springbokspan en kan teen 190&nbsp;kg bankdruk.

## Eksterne skakels 
* 
* 
*Van der Linde by die Leeus webtuiste
Schalk Burger

**Schalk ("Schalla") Burger Jr.** (gebore 13 April 1983 in Port Elizabeth) is 'n Suid-Afrikaanse rugbyspeler wat as losvoorspeler speel. Schalk Burger het in vier wêreldbekers gespeel, in 2003, 2007, 2011 en 2015.

Sy vader, ook genaamd Schalk Burger, was 'n internasionale slot wat in die 1980's vir Suid-Afrika gespeel het. Burger het by die Paarl Gimnasium skool gegaan, waar hy suksesvol aan baie sportsoorte deelgeneem het, wat ook krieket ingesluit het. Selfs sy vader het verwag dat hy eerder 'n krieketloopbaan sou volg as wat hy vir die Springbokke sou speel.

Nadat hy vir die onder-21 Junior Bokke gespeel het wat die o/21 Rugbywêreldbeker in 2002 gewen het en in 2003 kaptein van die span was, is hy vir die Springbokspan gekies. Hy het sy debuut gemaak teen Georgië in 2003 by die Rugbywêreldbeker en het sedertdien homself bewys as een van die beste flanke ter wêreld met goeie vertonings in die Super 12, Drie-Nasies en Curriebeker. Burger het vir die  en  gespeel.

Burger is merkwaardig fiks, en hy word selde gerus tydens die Stormers se Superrugbyveldtogte, Suid-Afrikaanse toetswedstryde of die Curriebeker. Hy speel 'n groot rol onder die voorspelers en word selde voor die eindfluitjie blaas, vervang. Hy het wel gesukkel met geelkaarte en strafskoppe wat van tyd tot tyd teen hom toegeken is.

In 2004 is Burger gekies as 'n lid van 'n nuwe Springbokspan onder die nuwe afrigter Jake White, wat voortgegaan het om die Drie-nasies vir die eerste keer sedert Nick Mallett se span dit in 1998 reggekry het te wen. Hy is ook vereer met die Internasionale Rugbyraad se "Speler van die Jaar"-toekenning in 2004 en die 2004 "Absa SA Rugbyspeler van die jaar"-toekenning.

Na 'n middelmatige 2006 Super 14-seisoen waarin Burger net nou-en-dan oomblikke van briljantheid getoon het, sou hy weer in sy gunsteling nommer 6 posisie vir die Springbokke speel in die Drie-Nasiesreeks teen Australië en Nieu-Seeland. Hy het egter 'n nekbesering opgedoen in 'n toets teen Skotland en moes vir die besering geopereer word. Die besering en operasie was so ernstig dat White die media meegedeel het dat daar 'n moontlikheid was dat Burger nie weer rugby sou speel nie. Op die dag van die operasie het die Suid-Afrikaanse Rugbyraad 'n verklaring uitgereik waarin hulle gesê het dat die operasie suksesvol was en dat Burger ses tot agt maande nodig sou hê om te herstel voor hy weer rugby kon speel.

Burger het na die  teruggekeer op 13 Januarie 2007 waar hy 55 minute lank gespeel het in 'n wedstryd wat die Stormers teen die  verloor het. Na 'n swakkerige begin het Burger die Stormers gehelp om hulle eerste Super 14 oorwinning te behaal teen die Chiefs in 'n taai 21–16 oorwinning op Nuweland.

Hy is gekies vir die Springbokke se 2007 Rugbywêreldbekerspan. In die Springbokke se eerste wedstryd in die 2007 Wêreldbeker teen Samoa, is Burger aangekla van 'n hoogvat op Junior Polu, en op 11 September is hy vir vier wedstryde geskors wat hom uit die span sou hou tot in die halfeindstryd. Die skorsing is egter op apel verkort na twee wedstryde.

## Verwysings 
## Eksterne skakels 
* 
* 
* Schalk Burger by itsrugby.co.uk
Beweging

[300px|duimnael|regs|Beweging het verandering in posisie tot betrekking, soos in hierdie perspektief waar [Yongsanstasie snel verlaat word.]]
**Beweging** is die voortdurende verandering in die posisie van 'n voorwerp. Die beweging van 'n voorwerp kan slegs waargeneem en gemeet word indien daar 'n ander punt of liggaam is om na te verwys. Die verwysingspunt waarvandaan 'n waarnemer die beweging van 'n voorwerp sien, word dikwels die waarnemer se assekruis genoem. 'n Werktuigkundige wat op 'n aanloopbaan staan, mag 'n vliegtuig in 'n suidelike rigting sien vlieg. Die vlieënier van die vliegtuig sien die werktuigkundige op die aanloopbaan in 'n noordelike rigting beweeg. Elkeen, in sy eie assekruis, sien die beweging verskillend. 'n Eenvoudige manier om vas te stel of 'n voorbeeld ten opsigte van 'n ander voorwerp beweeg, is om die reguit lyn wat hulle verbind in aanmerking te neem. Indien die reguit lyn tussen hulle in lengte of rigting verander, beweeg die een voorwerp met betrekking tot die ander een.

## Spoed, snelheid en versnelling 
:*Hoofartikels: spoed, snelheid, versnelling.*
In die algemene spreektaal word die terme spoed en snelheid dikwels as sinonieme gebruik, terwyl die wetenskaplike betekenisse in werklikheid verskil. Ook versnelling het 'n baie meer presiese betekenis in die wetenskap as wat in die algemene spreektal die geval is.

### Spoed 
Spoed is 'n aanduiding van hoe vinnig beweging plaasvind, dit wil sê hoe ver 'n voorwerp in 'n bepaalde tyd beweeg. Die spoedmeter van 'n motor meet byvoorbeeld hoe vinnig sy beweging plaasvind. Spoed is dus die tempo waarteen afstand afgelê word. Die woord *tempo* impliseer dat iets per tydeenheid, dit wil sê per uur of per sekonde, geskied. Die spoedmeter gee egter geen aanduiding van die rigting waarin die beweging plaasvind nie. Spoed is dus 'n skalaar.

### Snelheid 
Snelheid is die tempo van verandering van verplasing, omdat die afstand wat in 'n gegewe rigting afgelê is die verplasing genoem word. Om die posisie van 'n bewegende voorwerp na verloop van 'n gegewe tyd vas te stel, moet sowel die spoed as die rigting van die beweging bekend wees.

## Kinematika 
Kinematika is die studie van beweging, en die fondament vir hierdie studie is gelê deur die werk van die wetenskaplikes Galileo Galilei en sir Isaac Newton.

## Eksterne skakels 
*
Mitochondrium

380px|regs
**Mitochondria** is silindervormige, hol stafies wat oral in die sitoplasma van alle selle, behalwe bakterieë, blou-groen wiere en rooibloedliggame, aangetref word. Hulle kom in wisselende hoeveelhede voor, maar hul getalle vermeerder as die energiebehoeftes van 'n sel toeneem. Daar kan tot 500&nbsp;000 mitochondria in een sel aanwesig wees. Hulle vertoon 'n verskeidenheid groottes en vorme, selfs in dieselfde sel. Dit is gewoonlik 'n dubbelwandige struktuur waarvan die buitewand uit 'n gladde membraan bestaan. Die binnewand vertoon egter in 'n dwarssnee 'n groot aantal voue wat na binne gerig is. Dit word kristas genoem. Die holte van die mitochondria is met 'n halfvloeibare materiaal aangevul.

Plantselle besit minder mitochondria as dierselle, aangesien hul energiebehoeftes laer is en die metaboliese prosesse 'n stadiger tempo handhaaf.

## Funksie 
Hierdie organel vorm die middelpunt van selrespirasie, dit wil sê die proses wat selle in staat stel om die energie wat hulle nodig het uit organiese voedingstowwe, byvoorbeeld glukose, te verkry, en bevat al die ensieme en ander stowwe wat betrokke is by die belangrikste en finale deel van selrespirasie. Daar is ongeveer sewentig van hierdie soort ensieme aanwesig. Mitochondria kan met reg as die kragsentrales van 'n sel beskou word.
Juan Smith

**Juan Smith** (* 30 Julie 1981 in Bloemfontein, Suid-Afrika) is ’n oud-Springbokrugbyspeler. Sy normale posisie is toekantflank. Hy het vir die Cheetahs in die internasionale Super 14-kompetisie en vir die Vrystaat Cheetahs in die Curriebeker gespeel. Hy was ook voorheen 'n kaptein van die Cheetahs.

## Springbok loopbaan 
Smith het sy internasionale debuut vir Suid-Afrika op 7 Junie 2003 gemaak toe hy ’n reserwe was in die 29-25 oorwinning oor Skotland in Kings Park in Durban, hy is ook gekies vir die Springbokke se tweede wedstryd teen Skotland die volgende week. Hy het daarna as agsteman gespeel tydens die 2003-Drienasiesreeks teen Australië en die All Blacks.

Hy is ingesluit in die Springbokke se 2003 Rugbywêreldbekerspan. Hy het daar in vier wedstryde gespeel en ’n drie gedruk teen Manu Samoa. Alhoewel hy in 2004 net een toets vir Suid-Afrika gespeel het – teen Wallis in die Millennium-stadion in Cardiff gedurende November, het hy die volgende jaar tien toetse vir die Springbokke gespeel.

Hy was ’n reserwe in wedstryde teen Uruguay en Frankryk, voor hy weer in die kernspan as flank gekies is vir die 2005 Drienasiesreeks. Die Vrystaat Cheetahs het tot die 2005 Curriebekereindstryd gevorder waar hulle die Blou Bulle geklop het om die kampioenskap te wen. Hy het daarna in die 20-16 nederlaag teen Frankryk op die Stade de France in Parys gespeel. Hy was ook deel van Suid-Afrika se wenspan tydens die Rugbywêreldbeker 2007.

## Cheetah loopbaan 
Die Cheetahs is tot die Super 14-toernooi toegelaat vanaf die 2006 seisoen. Smith was kaptein van die span wat verbasend goed gevaar het vir ’n nuwe span. Hulle het bo die ander nuwe span, , sowel as drie van die ander Super 14 spanne geëindig. Smith het in die 2006 middel-van-die-jaar-toetsoorwinning oor Skotland gespeel sowel as in die nederlaag teen Frankryk in Suid-Afrika. Hy is daarna ook vir die Springbokke se 2006 Drienasiesspan gekies.

In 2010 het Smith hom op die laaste nippertjie van die Cheetahs se Super 14-wedstryd teen die  onttrek nadat sy pa ernstig siek geword het.  Die Cheetahs het daarna na Australasië vertrek maar sonder Smith. Hulle het teen die  verloor waarna Smith Australië toe gevlieg het.  Kort voor die Cheetahs se wedstryd teen die Brumbies het Smith verneem dat sy pa oorlede is aan hartversaking nadat hy opgeneem is met slenkdalkoors. Smith het na Suid-Afrika teruggekeer om die begrafnis by te woon.

## Besering 
Op 25 Februarie 2011 het Smith sy haksening in ’n Superrugbywedstryd teen die  in Bloemfontein beseer. Hy het daarna die Rugbywêreldbeker 2011-toernooi misgeloop.  Vroeg in September 2013 is egter aangekondig dat Smith ’n eenjaarkontrak met die Franse klubspan Toulon onderteken het nadat hy ’n rits mediese toetse ondergaan het om onder andere sy fiksheid te toets.

## Verwysings 
## Eksterne skakels 
* 
* 
* Juan Smith op rwc2003.irb.com
* Juan Smit op www.itsrugby.co.uk
* Free State Cheetahs
Golgi-apparaat

Die **Golgi-apparaat** is 'n organel wat in 1898 deur Camillo Golgi beskryf is, en waaroor baie menings gewissel is. Daar is nog nooit heeltemal eenstemmigheid oor die presiese funksie daarvan verkry nie. Die Golgi-Apparaat van 'n sel bestaan uit 'n aantal diktiosome. Elke diktiosoom is 'n gekonsentreerde stelsel van membraanbegrensde buisies wat naastenby parallel met mekaar is en gewoonlik in die nabyheid van die selkern aangetref word. Die membrane is aaneenlopend met die endoplasmiese retikulum (ER) en is veral volop in selle met 'n sekreterende funksie. In sulke selle produseer die Golgi-apparaat gedurig vloeistofgevulde blasies wat in die rigting van die selmembraan beweeg, daarmee versmelt en sodoende hul inhoud vrystel. Sommige navorsers meen dat die Golgi-apparaat ook 'n rol in die vorming van nuwe endoplasmiese retikulum speel. Dit help blykbaar ook met die vorming van die dwarswand tydens seldeling.
Valladolid

duimnael|links|Die Sint Pauluskerk in Valladolid
**Valladolid** (Spaans: [baʎaðoˈlið], ) is die hoofstad van die provinsie Valladolid in Kastilië en León (Spanje) met 'n bevolking van 299&nbsp;265 in 2020. Dit was een van die gasheerstede tydens die FIFA Sokker-Wêreldbekertoernooi in 1982.

## Eksterne skakels 
*  
*  Amptelike webwerf
Lisosoom

**Lisosome** is klein, membraanomhulde blasies wat veral in dierselle prominent is. Die blasies is gevul met kragtige verteringsensieme wat, as hulle sou vrykom, die hele sel sou verteer. Die lisosome vermeerder dan ook in selle wat afgebreek moet word om plek te maak vir nuwe selle. Dit spreek vanself dat die membraan wat die lisosoom omring, van só 'n aard moet wees dat dit nie deur die ensieme vernietig kan word nie.

## Sien ook 
Sel
Pietro I Candiano

**Pietro I Candiano** was die 16de Doge van Venesië in 887.

Candiano is omstreeks 842 gebore en word tot Doge verkies in April 887. Hy volg Orso I Participazio en Giovanni II Participazio (881-887) op, en regeer op die troon langs die geliefde Giovanni. Hy het nie lang die posisie ingeneem nie. Hy het gesterf op 18 September 887 op die Adriatiese See, tydens een geveg teen de Narentynse Pirate uit Dalmasië. Daarmee is hy die eerste Doge wat sy lewe verloor in 'n seeslag. Giovanni regeer kortliks tot 'n opvolger gevind kon word vir Candiano. Dit was Pietro Tribuno, sy agterkleinkind. Candiano was die vader van Pietro II Candiano, wat in 872 gebore is en die Doge was van 932 tot 939.
Selkern

[duimnael|320px|Diagramatiese voorstelling van die menslike selkern    1. [Kernomhulsel.
 1.a. Buitemembraan.
    1.b. Binnemembraan.
    2. Nukleolus.
    3. Nukleoplasma.
    4. Kromatien.
    4.a. Heterokromatien.
    4.b. Eukromatien.
    5. Ribosome.
    6. Nukluêre porie.
]]

Die meeste selle het 'n **selkern** in die een of ander stadium van hul ontwikkeling. Die selkern is meestal 'n ronde of ovaalvormige liggaam wat omtrent een tiende van die sel se totale volume uitmaak. Dit word omring deur 'n dubbele kernmembraan waarvan die buitenste plek-plek met die endoplasmiese retikulum verbind is. Op sommige plekke in die kernmembraan kan daar uiters klein porieë voorkom. Die vloeibare inhoud van die kern staan bekend as nukleoplasma (kernplasma). Twee soorte strukture is van besondere belang in die kernplasma, naamlik die nukleolus (kernliggaam) en die chromosome.

Voordat die sel begin verdeel, lyk die chromosome soos 'n netwerk van fyn drade, die chromatiennetwerk. Die chromosome is verreweg die belangrikste dele van die kern, omdat hulle die draers if van die erflikheidseienskappe wat van geslag tot geslag oorgedra moet word. Wanneer die sel besig is om te verdeel, kom die chromosome voor as aparte drade. Die presiese getal chromosome in die selkern van elke lewende organisme is van allergrootste belang. Elke soort plant of dier se selkerne dra 'n presiese hoeveelheid chromosome. So byvoorbeeld is daar by die mens 46 chromosome in die kern van elke liggaamsel (maar elke gameet bevat slegs helfte van die getal chromosome wat in elke liggaamsel voorkom). 'n Chromosoom bestaan uit proteïene en 'n nukleïensuur, naamlik DNS. Die kleinste eenheid genetiese materiaal op 'n chromosoom wat 'n genetiese boodskap kan oordra, word 'n geen genoem. 'n Chromosoom kan beskou word as 'n lineêre versameling van gene – elke geen is 'n spesifieke chromosoomdeel.

Die kernliggaam is 'n ovaalvormige struktuur waarvan daar een of meer in die kern aanwesig kan wees. Dit bestaan hoofsaaklik uit nukleïensure.

## Funksies 
Die kern beheer die bou en eienskappe van die sel omdat die gene die opbou (sintese) van strukturele proteïene en ensieme reguleer. Die kern dra ook die erflikheidseienskappe van die sel deur middel van die gene wat op die chromosome geleë is.
Aluminiumtetrachloriedanioon

**Aluminiumtetrachloriedanioon** is 'n chemiese verbinding. Dit word in die Friedel-Crafts-alkileringsreaksie uit aluminiumtrichloried (AlCl3) gevorm. Die anioon het 'n tetraëdrale vorm, soortgelyk aan koolstoftetrachloried, waar koolstof deur aluminium vervang word. Sommige van die verbindings is oplosbaar in organiese oplosmiddels, wat 'n ioniese, nie-waterige oplossing vorm, wat hulle geskik maak as komponent van elektroliete vir batterye. Byvoorbeeld, in sommige litiumbatterye word litiumtetrachlooraluminaat gebruik.

## Vorming 
Tetrachlooraluminaatione word gevorm as tussenganger in die Friedel–Crafts-alkileringsreaksie, waarin aluminiumchloried as katalisator gebruik word. Die Friedel-Crafts-alkileringsreaksie kan soos volg in drie stappe verdeel word:

**Stap 1:** Die alkielhalied reageer met die sterk Lewis-suur en vorm 'n geaktiveerde elektrofiel wat bestaan uit die tetrachlooraluminaatioon en die alkielgroep.
:300px|alkielhalied reageer met sterk Lewis-suur (AlCl3) om geaktiveerde elektrofiel te vorm

**Stap 2:** Die aromatiese ring (in hierdie geval benseen) reageer met die met die geaktiveerde elektrofiel en vorm 'n alkielbensoniumkoolstof-katioon.
:[350px|Aromatiese ring reageer met geaktiveerde elektrofiel en vorm 'n alkielbensoniumkoolstof-[katioon]]

**Stap 3:** Die alkielbensoniumkoolstof-katioon reageer met 'n tetrachlooraluminaat-anioon, die aromatiese ring en die Lewis-suur word herskep en soutsuur (HCl) vorm.
:400px|Benzenoniumkoolstofverbinding reageer met tetrachlooraluminaat anioon, aromatiese ring en Lewis-suur hervorm + HCl

## Verwysings
Ergodisiteit

In wiskunde en fisika beteken die byvoeglike naamwoord **ergodies** eenvoudig dat 'n sisteem aan die ergodiese hipotese voldoen, of dat die sisteem in die studieveld van ergodiese teorie val.

'n Meer presiese wiskundige definisie is as volg: 

Laat (X, \Sigma, \mu) 'n waarskynlikheidsruimte wees, en laat T : X \to X 'n maatbehoudende transformasie wees, d.w.s.

:\mu \left( T^{-1} (E) \right) = \mu (E) vir alle E \in \Sigma,

sodat \mu 'n onveranderlike mate onder T is. T word die **ergodiese transformasie** (met respek tot \mu) genoem, en \mu word 'n ergodiese mate (met respek tot T) genoem as, wanneer ookal T (E) = E vir een of ander E \in \Sigma, dit geld dat

:\mu(E) = 0 of \mu(E) = 1.

M.a.w., T neem "amper alle versamelings heeltemal oor die ruimte". Die enigste versamelings wat dit "nie skuif nie" is sommige versamelings met 'n mate van nul en versamelings wat amper die hele ruimte bevat.

Die versameling van waarskynlikheidsmates op X wat ergodies is met respek tot T word somtyds aangedui deur E_{T} (X).

## Eksterne Skakels 
* Outline of Ergodic Theory , deur Steven Arthur Kalikow

## Verwysings 
* Planetmath se definisie van **ergodic**.
Aluminiumchloried

**Aluminiumchloried** is 'n chemiese verbinding van aluminium en chloor. Die formule is .

## Kristalstruktuur 
Aluminiumchloried is 'n molekulêre verbinding wat uit dimere molekules  bestaan. Dit kristalliseer in 'n monokliniese struktuur met die sentrosimmetriese ruimtegroep C2/m, wat die argetipe van die D0-struktuur van die strukturbericht-klassifikasie is, hoewel dit oorspronkelik in die nie-sentrosimmetriese groep C2 beskryf is. 

Daar is verskeie ander - verbindings met hierdie struktuur soos , , , , , α–, ,  en .

## Friedel-Crafts 
Dit word in die Friedel-Crafts-alkileringsreaksie gebruik.

## Verwysings
Blackboard bold

regs|duimnael|250px|'n Voorbeeld van "Blackboard bold" letters.

"**Blackboard bold**" is 'n lettertipe wat dikwels gebruik word vir sekere simbole in wiskunde en fisika tekste. In die skriftipe word sommige van die lyne in die simbole (gewoonlik vertikale, of na-vertikale lyne) verdubbel. Die simbole dui gewoonlik getal-versamelings aan. Bordvetskrif-simbole staan ook bekend as **dubbelslag**-simbole, alhoewel pogings om hulle te druk deur twee slae op 'n tikmasjien te tik onwaarskynlik sal lei tot die gewenste resultate. Hierdie simbole het bykans 'n universele interpretasie, anders as hulle gewoon-gedrukte ewebeelde, wat deurlopend herwin word.
Waarskynlikheidsruimte

Die definisie van die **waarskynlikheidsruimte** is 'n grondslag van waarskynlikheidsleer. Dit is voorgestel deur Kolmogorov in die 1930's. 

## Definisie 
'n Waarskynlikheidsruimte (\Omega, \mathcal F, P) is 'n maatruimte met 'n maat *P* wat die waarskynlikheidsaksiomas bevredig.

### Steekproefruimte 
Die **steekproefruimte** \Omega, is a nie-lëe versameling waarvan die elemente as **uitkomste** of **natuurtoestande** bekend staan en waarna dikwels met die simbool \omega verwys word.

Die versameling van alle moontlike uitkomste van 'n eksperiment staan bekend as die steekproefruimte van die eksperiment.

### Gebeurtenisse 
Die tweede item, \mathcal F , is 'n σ-algebra van subversamelings van \Omega. Die elemente van \mathcal F  word gebeurtenisse genoem. 'n Gebeurtenis is 'n versameling van uitkomste, waarvan die waarskynlikheid kan bepaal word.

Omdat \mathcal F 'n σ-algebra is, bevat dit \Omega; verder is die komplement van 'n gebeurtenis ook 'n gebeurtenis, en die vereniging van enige (eindige of aftelbaar oneindige) 
reeks gebeurtenisse is 'n gebeurtenis.

Gewoonlik is die gebeurtenisse die Lebesgue-meetbare of Borel-meetbare versamelings van reële getalle.

### Waarskynlikheidsmaat 
Die **waarskynlikheidsmaat** P is 'n funksie van \mathcal F tot die reële getalle wat aan elke gebeurtenis 'n waarskynlikheid tussen 0 en 1 toeken. Dit moet voldoen aan die waarskynlikheidsaksiomas.

Omdat P 'n funksie is wat gedefinieer is oor \mathcal F en nie oor \Omega nie, word daar nie van die versameling van *gebeurtenisse* vereis om 'n volledige magsversameling van die *steekproefruimte* te wees nie; m.a.w. is nie elke versameling uitkomste noodwendig 'n gebeurtenis nie.

Wanneer meer as een maat bespreek word, word waarskynlikheidsmate dikwels met "Blackboard bold" geskryf om hulle te onderskei. Wanneer daar slegs een waarskynlikheidsmaat bespreek word, word dit aangedui deur **Pr**, wat "waarskynlikheid van" beteken.
Waarskynlikheidsaksiomas

In waarskynlikheidsleer, word die waarskynlikheid *P* van 'n gebeurtenis *E*, aangedui as P(E), so gedefinieer dat *P* voldoen aan die **Kolmogorov aksiomas**.

## Eerste aksioom 
Die waarskynlikheid van 'n gebeurtenis is 'n nie-negatiewe reële getal:
:P(E)\geq 0 \qquad \forall E\subseteq  \Omega

waar \Omega die steekproefruimte is.

## Tweede aksioom 
Die waarskynlikheid dat een of ander elementêre gebeurtenis in die hele steekproefruimte sal gebeur, is 1. Meer spesifiek is daar geen elementêre gebeurtenisse wat buite die steekproefruimte lê nie.
: P(\Omega) = 1.\,

Hierdie word dikwels misgekyk in sommige verkeerde waarskynlikheidsberekenings; as mens nie presies die hele steekproefruimte kan definieer nie, kan die waarskynlikheid van enige subversameling ook nie  gedefineer word nie.  

## Derde aksioom 
:Enige aftelbare reeks paarsgewyse disjunkte gebeurtenisse E_1, E_2, ... bevredig P(E_1 \cup E_2 \cup \cdots) = \sum_i P(E_i).

Hierdie staan bekend as &sigma;-addisie. Sommige outeurs neem slegs eindige-addisie waarskynlikheidsruimtes in ag, in welke geval mens net 'n algebra van versamelings benodig, eerder as 'n &sigma;-algebra.

## Gevolge 
Van die Kolmogorov-aksiomas kan mens ander nuttige reëls vir die berekening van waarskynlikhede aflei:
: P(A \cup B) = P(A) + P(B) - P(A \cap B)

Hierdie staan bekend as die addisie-wet van waarskynlikheid, of net die som reël. D.w.s. die waarskynlikheid dat *A* *of* *B* sal plaasvind is die som van die waarskynlikhede dat *A* sal plaasvind en dat *B*sal plaasvind, minus die waarskynlikheid dat beide *A* *en* *B* sal plaasvind. Hierdie kan uitgebrei word na die insluiting-uitsluitings-beginsel.

: P(\Omega\setminus E) = 1 - P(E)

D.w.s. dat die waarskynlikheid dat 'n gebeurtenis *nie* sal plaasvind nie is 1 minus die waarskynlikheid dat dit sal plaasvind.

## Sien ook 
* Cox se stelling

## Eksterne skakels 
* The Legacy of Andrei Nikolaevich Kolmogorov Curriculum Vitae en Biografie. Kolmogorov School. Ph.D. studente en nasate van A.N. Kolmogorov. A.N. Kolmogorov se werke, boeke, en artikels. Fotos en portrette van A.N. Kolmogorov.
Outonome Gemeenskap van die Baskeland

Die **Outonome Gemeenskap van die Baskeland** (Baskies *Euskadi*, Spaans *País Vasco*) is sedert 1978 'n outonome gemeenskap met die status van historiese streek binne Spanje. Die hoofstad is Vitoria-Gasteiz (*Vitoria* is die Spaanse naam, *Gasteiz* die Baskiese naam).

duimnael|links|Kaart van die Outonome Gemeenskap van die Baskeland
Die Outonome Gemeenskap van die Baskeland is een van drie administratiewe gebiede van die historiese en kulturele gebied, die Baskeland. Die ander twee gebiede wat deel uit maak van die gebied is die Outonome Gemeenskap van die Navarra, ook in Spanje en die westelike gedeelte van die Franse département Pyrénées-Atlantiques. Die gemeenskap bestaan uit die volgende provinsies:
* Álava (Spaans *Álava*, Baskies *Araba*), hoofstad Vitoria-Gasteiz (Spaans *Vitoria*, Baskies *Gasteiz*)
* Biskaje (Spaans *Vizcaya*, Baskies *Bizkaia*), hoofstad Bilbao (Baskies *Bilbo*)
* Gipuzkoa (Spaans *Guipúzcoa*, Baskies *Gipuzkoa*), hoofstad Donostia (Spaans *San Sebastián*)

Voor die aanneming van die Spaanse Grondwet van 1978 en die grondwet se stelsel van outonome gemeenskappe het die drie provinsies bekend gestaan as die Baskiese provinsies (Spaans: *Provincias Vascongadas*. Die politiese struktuur van die outonome gemeenskappe word gedefinieer in die Gernika Statuut, wat deur 'n referendum op 25 Oktober 1979 goedgekeur is. In 2003 het die Baskiese Nasionale Party voorgestel dat die statuut volgens die Ibarretxe Plan aangepas word. Die projek, wat deur die Baskiese kamer goedgekeur is, is in die Spaanse Cortes verwerp.

## Eksterne skakels 
*  
*   Amptelike webwerf
Vliegtuigontvoering 'Landshut'

duimnael|300px|Aankoms van die GSG 9 en die gyselaars op die vliegveld van Bonn, 18 Oktober 1977

Die ***Landshut***, was 'n Duitse Lufthansa-vliegtuig wat op 13 Oktober 1977 tydens vlug LH181 vanaf Palma de Mallorca, Spanje, na Frankfurt am Main, Duitsland, deur die *Rote Armee Fraktion* geskaak is. Die skaking was deel van 'n reeks gebeure wat as die Duitse Herfs bekend staan. Die kaptein, Jürgen Schumann, is in Aden (Jemen) deur die terroriste doodgeskiet en uit die vliegtuig gegooi.

Op 18 Oktober 1977 is al die ander 86 gyselaars deur 'n Duitse spesiale eenheid GSG 9 onbeseer bevry; slegs 'n enkele terroris (van vier - 2 mans en 2 vroue) aan boord oorleef die insident.

Deur die sukses van die operasie word die tot-hede-onbekende Duitse spesiale eenheid, GSG 9, skielik internasionaal bekend.

Die vliegtuig, 'n Boeing 737-230C met die reeksnommer 20254-230 en die Duitse kenteken D-ABCE, was tot 1985 in die Duitse lugdiens Lufthansa se diens en doen later by verskeie instansies in Indonesië en Maleisië diens, laastens by die Brasiliaanse lugdiens TAF Linhas Aéreas as 'n vragvliegtuig onder die kenteken PT-MTB. Die naam "Landshut" word nog steeds deur Lufthansa gebruik vir 'n Airbus A330.

Om die Britse regering te bedank vir hulle ondersteuning, het die Wes-Duitse regering hulle eie voorstel van die beplande kernfusie-eksperiment, "Joint European Torus", in Garching by München op die perseel van die Max Planck-instituut vir plasmafisika te bou, teruggetrek en eerder tot die Britse voorstel in Culham ingestem.

## Uiteindelike roete 
duimnael|senter|Die uiteindelike roete van vlug 181 (Duits)|600px

## Verfilming 
In Augustus 2007 het bekend geword, dat die eerste Duitse TV-Kanaal ARD die Drama op die *Landshut* sal verfilm. Vir die TV-film *Mogadishu Welcome*, met uitsending wat vir 2008 beplan is, is die akteurs Thomas Kretschmann as loods Jürgen Schumann, Christian Berkel in die rol van die bondskanselier Helmut Schmidt asook Nadja Uhl as lugwaardin Gabriele Dillmann en Jürgen Tarrach as Hans-Jürgen Wischnewski gekontrakteer. Die rol van die medevlieënier van die *Landshut*, Jürgen Vietor is deur Simon Verhoeven vertolk.

## Verwysings
MD-skyf

duimnael|'n MD-speler en -skyf
duimnael|Sony NetMD Walkman MZ-N510

Die **MD-skyf** (*MD Disc*) is 'n ontwikkeling van Sony, wat destyds 'n teenvoeter teen Philips se Compact Cassette was, maar dit was nie baie suksesvol nie.

Die skyf werk volgens die opto-magnetiese tegnologie. Al twee hierdie komponente moet saamwerk om inligting op die media te kan skryf of verander, sodat dit redelik veilig is.

Die MD-skyf is gebruik in die MD-speler en in die MD-Walkman van Sony, wat 'n 74 minute en later 80 minute speeltyd gebied het. Opname en weergawe was moontlik, soos by 'n kasetbandopnemer, maar slegs op 'n skyfmedium en digitaal pleks van analoog. Hierdie tegnologie het twee mediums nodig gehad om die inligting op te neem: magnetisme en hitte vanaf die laser. Slegs waar die laserlig die magnetiese oppervlak warm gemaak het, is die inligting deur die magnetiese kop verander (opgeneem). Hiermee was 'n hoë skryfdigtheid (vir die tyd) moontlik. Sony het later nog 'n Hi-MD formaat aangebied, wat ook nie baie suksesvol was nie. Hulle was van plan om die CC/Compact Cassette = kompakkasset, (uitgevind deur Philips), daarmee te vervang. Dit was egter nie geslaagd nie.
Biskaje

|-
| bgcolor="#c6c6c6" align="center" colspan="2" | 250px
|-
| Land
| 
|-
| Outonome Gemeenskap
| 23px Baskeland
|-
| Hoofstad
| Bilbao
|-
| Oppervlak&nbsp;– Totaal
| &nbsp;2&nbsp;217&nbsp;km²
|-
| Bevolking&nbsp;– Totaal (2014)&nbsp;– Bevolkingsdigtheid&nbsp;– % van Spanje
| Gelys 9de&nbsp;1&nbsp;159&nbsp;639&nbsp;520/km²2,47%
|-
| Parlementêre verteenwoordiging&nbsp;– Setels in die Spaanse Kongres&nbsp;– Setels in die Spaanse Senaat&nbsp;– Setels in die *Juntas Generales*
| valign=bottom |&nbsp;8 (van 350)&nbsp;4 (van 264)51
|-
| President
| Unai Rementeria (EAJ)
|-
| align=center colspan=2 | Bizkaiko Foru Aldundia
|}

**Biskaje** (Baskies: *Bizkaia*, Spaans: *Vizcaya*) is 'n provinsie van die Outonome Gemeenskap van die Baskeland in Spanje.

Daar word algemeen aanvaar dat *Bizkaia*, die oorspronklike Baskiese term na 'n berg of berghang verwys. Dit kom ooreen met *bizkar*, wat beteken : 1. rug, skouers, 2. krans, 3. dakstruktuur, 4. om op te leun (*bizkarretik*).

## Eksterne skakels 
*   Amptelike webwerf
Gipuzkoa

|-
| bgcolor="#c6c6c6" align="center" colspan="2" | 250px
|-
| Land
| 
|-
| Outonome Gemeenskap
| 23px Baskeland
|-
| Hoofstad
| San Sebastián
|-
| Oppervlak&nbsp;– Totaal&nbsp;– % van Spanje
| Gelys 50ste&nbsp;1&nbsp;980&nbsp;km²&nbsp;0,38%
|-
| Bevolking&nbsp;– Totaal (2014)&nbsp;– Bevolkingsdigtheid
| Gelys 19de&nbsp;715&nbsp;148&nbsp;360/km²
|-
| Parlementêre verteenwoordiging&nbsp;– Setels in die Spaanse Kongres&nbsp;– Setels in die Spaanse Senaat&nbsp;– Setels in die *Juntas Generales*
| valign=bottom |&nbsp;6 (van 350)&nbsp;4 (van 264)51
|-
| President
| Markel Olano (EAJ)
|-
| align=center colspan=2 | Gipuzkoako Foru Aldundia
|}

**Gipuzkoa** (Spaans: *Guipúzcoa*, Baskies: *Gipuzkoa*) is 'n provinsie van die Outonome Gemeenskap van die Baskeland in Spanje. Dit word begrens deur die provinsies Biskaje in die weste en Álava in die suide, die Outonome gemeenskap van Navarra in die ooste, die Franse département Pyrénées-Atlantiques in die noordooste, en die Golf van Biskaje in die noorde. Dit is aan die oostelike punt van die Kanteberiese See aan die Baai van of Biskaje geleë en beskik oor 66&nbsp;km kuslyn.

Die provinsie se Atlantiese klimaat beteken dat die landskap oorwegend groen is. Die totale oppervlak van die provinsie is 1&nbsp;980&nbsp;km² wat beteken dat dit die kleinste provinsie in Spanje is. Die provinsie se bevolking is 682&nbsp;977 (2002), waarvan omtrent 'n kwart in die hoofstad, San Sebastián, woon. Ander belangrike dorpe is Irun, Errenteria, Zarautz, Arrasate, Oñati, Éibar, Tolosa, Beasain en Pasaia. Gipuzkoa bestaan uit 'n reeks van ses byna parallelle valleie met ses ooreenkomstige riviere. Die belangrikste bevolkingssentra word aangetref waar die riviere in die see in vloei.

Die provinsie se ligging tussen die ander twee Baskiese provinsies het dit in staat gestel om die taal en tradisies van die Baske beter te bewaar as in die ander twee provinsies. Gipuzkera is 'n dialek van die Baskiese taal wat in die grootste deel van die gebied gepraat word, sowel as in die naburige dele van Navarra.

## Geskiedenis 
Die naam Gipuzkoa is van die einde van die 10de eeu vir 'n geografiese gebied gebruik. Gipuzkoa is in 1200 as 'n graafskap met Kastilië verenig. Die belangrikste dorpe is in die 13de en 14de eeue gestig of herbevolk. Die Gipuzkoa Broederskap is in 1397 in die Kerk van San Salvador van Getaria gestig. Die alliansie van villas en valleie sou die bron van die huidige gebied van Gipuzkoa word.

Gipuzkoa is in 1980 saam met Álava en Biskaje in die nuut gestigte Outonome Gemeenskap van die Baskeland, in Spanje opgeneem.

## Verwysings 
## Eksterne skakels 
*   Amptelike webwerf
Álava

|-
| bgcolor="#c6c6c6" align="center" colspan="2" | 250px
|-
| Land
| 
|-
| Outonome Gemeenskap
| 23px Baskeland
|-
| Hoofstad
| Vitoria-Gasteiz
|-
| Oppervlak&nbsp;– Totaal
| &nbsp;2&nbsp;963&nbsp;km²
|-
| Bevolking&nbsp;– Totaal (2011)&nbsp;– Bevolkingsdigtheid
| Gelys 41ste&nbsp;322&nbsp;557&nbsp;110/km²
|-
| Parlementêre verteenwoordiging&nbsp;– Setels in die Spaanse Kongres&nbsp;– Setels in die Spaanse Senaat&nbsp;– Setels in die *Juntas Generales*
| valign=bottom |&nbsp;4 (van 350)&nbsp;4 (van 264)51
|-
| President
| Ramiro González (EAJ)
|-
| align=center colspan=2 | Diputación Foral de Álava
|}

**Álava** (Baskies: *Araba*) is 'n provinsie in Noord-Spanje in die suidelike deel van die Outonome Gemeenskap van die Baskeland en een van die tradisionele gebiede van die historiese Baskeland. Die provinsie het 'n bevolking van 322&nbsp;557 en 'n oppervlak van 2&nbsp;963&nbsp;km².

Dit word begrens deur die provinsies Burgos, La Rioja, Navarra, Gipuzkoa, en Biskaje. Binne Álava is Condado de Treviño, 'n enklawe wat deel is van die provinsie Burgos, Kastilië en León.

Die hoofstad van Álava is Vitoria-Gasteiz (Spaans: *Vitoria*, Baskies: *Gasteiz*), wat ook as hoofstad van die outonome gemeenskap dien. Die provinsie word in sewe graafskappe (*cuadrillas*) verdeel: Añana; Ayala; Campezo; Laguardia; Salvatierra; Vitoria en Zuya.

## Eksterne skakels 
*   Amptelike webwerf
Kantabriese See

duimnael|links|Kaart wat die Kantabriese See vertoon.
Die **Kantabriese See** (Frans: *Mer Cantabrique*, Spaans: *Mar Cantábrico*) is die suidelike deel van die Golf van Biskaje, 'n see van die Atlantiese Oseaan aan die noordkus van Spanje, die weskus van Frankryk, aan die voet van die Kantabriese Gebergte en die heel westelike uitlopers van die Pireneë.

## Eksterne skakels
Golf van Biskaje

[duimnael|links|Kaart van die Golf von Biskaje en die [Keltiese See.]]
[duimnael|links|Tipiese [kustoneel in Spanje]]
Die **Golf von Biskaje** (Frans: *Golfe de Gascogne*, Spaans: *Golfo de Vizcaya*) is 'n baai van die Atlantiese Oseaan in die hoek tussen die noorde van Spanje en die weste van Suid-Frankryk wat strek van Kantabrië tot by Bretagne. Dit is genoem na die Baskiese provinsie Biskaje in Spanje. Die Franse noem dit die Golf van Gaskonje (*Golfe de Gascogne*) en die suidelike deel van die golf aan die Spaanse kus staan in Spaans as die *Mar Cantábrico* (Kantabriese See) bekend. Die Golf van Biskaje is bekend vir sy slegte weer en rowwe see.

Die outonome gebiede van Spanje en die belangrikste hawestede aan die kus van die golf is - van wes na oos: 
* Kantabrië (Spaans: *Cantabria*), met Santander
* Baskenland (Baskies: *Euskadi*, Spaans: *País Vasco*), met Bilbao (Baskies *Bilbo*) en Donostia (Spaans: *San Sebastián*)

'n Deel van die Spaanse kus staan as die Costa Verde (Groen Kus) bekend.

Langs die Franse kus van die golf lê die hawens:
* Bayonne
* Bordeaux
* Royan
* Rochefort
* La Rochelle
* Les Sables-d'Olonne
* Saint-Nazaire

## Verwysings 
## Eksterne skakels
Soule

**Soule** (Baskies: *Zuberoa*, *Xiberu* of *Xüberoa*, Gaskons: *Sola*) is 'n voormalige Franse provinsie en deel van die hedendaagse  Pyrénées-Atlantiques *département*. Dit is ook deel van die historiese Baskeland en die kleinste van die tradisionele streke van die kulturele gebied. Die hoofstad van die provinsie was Mauléon, wat in 1841 met Licharre saamgesmelt het om "Mauléon-Licharre", te vorm maar wat vandag algemeen as "Mauléon-Soule" bekend staan. 

Soule het 'n tradisie van volksmusiekteater, die *pastoral*, waarin die inwoners dorpies die opvoering die hele jaar lank voorberei. Die onderwerp van die toneelstukke was tradisioneel Katoliek, maar in die afgelope tyd is Baskiese geskiedenis ook verteenwoordig. Zuberoan is 'n dialek van die Baskiese taal wat in die streek gepraat word. Soule is reeds vir eeue tweetalig as gevolg van die teenwoordigheid van die nabygeleë Béarn. Die Baskiese souletaanse dialek is dan ook deur die Béarnese romaanse taal beïnvloed.

## Bronne 
* Le Pays de Soule (Pierre Bidart ed.), Ed.Izpegi, Baigorri, 1994.
* Marc Large, "Xan de l'Ours", préface de Renaud, Ed. Cairn, 2008.
Hollands

**Hollands** is 'n Nederfrankiese dialek wat in die Nederlandse provinsies Noord-Holland, Zuid-Holland en (gedeeltelik) Utrecht gepraat word. Die term Hollands word in Afrikaans ook as 'n sinoniem vir Nederlands gebruik. 

## Dialekte 
regs

### Provinsie Noord-Holland 
*Noord-Hollands
**Huizers
**Kennemerlands
**Strand- of Kus-Hollands (ook in Zuid-Holland)
***Egmonds
***Zandvoorts
**Volendams
**Waterlands
**West-Fries
***Enkhuizers
***Texels
***Vlielands
***Wierings
**Zaans

*Zuid-Hollands (ook in Zuid-Holland)
**Amsterdams
**Haarlems

### Provinsie Zuid-Holland 
*Zuid-Hollands (ook in Noord-Holland)
**Dordts
**Gouds
**Haags
**Hoeksche Waards
***Oud-Beijerlands
**IJsselmonds
***Oost-IJsselmonds
****Ambachts
****Rekarreks
****Zwindrechts
***West-IJsselmonds
**Krimpenerwaards
**Leids
**Rotterdams
**Strand- of Kus-Hollands (ook in Noord-Holland)
***Katwijks
***Noordwijks
***Schevenings
**Westlands
**Zoetermeers

*Utrechts-Alblasserwaards (ook in Utrecht)
** Alblasserwaards
***West-Alblasserwaards
****Alblasserdams
****Blesgraefs
****Meulesgraefs
****Nieuw-Lekkerlands
****Papendrechts
****Sliedrechts

### Provinsie Friesland 
*Amelands
*Bildts 
*Midslands 
*Stadsfries 

### Provinsie Noord-Brabant 
*Westhoeks

### Provinsie Utrecht 
*Utrechts-Alblasserwaards (ook in Zuid-Holland)
**Lopikerwaards
**Stad-Utrechts
**Vijfheerenlands

## Eksterne skakels 
*
Moodswinger

duimnael|Moodswinger

Die **Moodswinger** is 'n elektriese musiekinstrument wat in 2006 deur die Nederlander Yuri Landman gemaak is vir *Liars* van New York. 

duimnael|Oor- en ondertoon skedule van die Moodswinger

## Musiek 
* Liars - Leather Prowler (album *Liars*, 2007)
*Avec-A - Akkemay, 2008

## Ander instrumente 
[duimnael|Die [Moonlander en die Moodswinger]] 
* Moonlander vir Lee Ranaldo van *Sonic Youth*, 2007
* *Bachelor QS* vir Jad Fair van *Half Japanese*, 2008
* *Springtime* vir Laura-Mary Carter van Blood Red Shoes, 2008

## Sien ook 
* Lys van musiekinstrumente

## Bronne 
### Engels 
* Artikel op modernguitars.com 
* Pdf download van 9 Mb  Artikel in die *Amsterdam Weekly* vol.4 issue 35, Sept 2007
*3rd Bridge Helix

### Nederlands 
* Popinstituut bio
Neder-Navarra

van Frankryk en Spanje.]]
**Neder-Navarra** (Frans: *Basse-Navarre*, Baskies: *Nafarroa Beherea* of *Baxenabarre*) is 'n voormalige provinsie van Frankryk, deel van die hedendaagse Pyrénées-Atlantiques *département*. Dit het vroeër saam met Navarra in Spanje deel van die Koninkryk van Navarra uitgemaak. Neder-Navarra is een van die historiese streke van Baskeland. Die streekshoofstad was Saint-Jean-Pied-de-Port (Baskies: *Donibane Garazi*). Daar word ook soms na die gebied verwys as *Merindad de Ultrapuertos* ("die streke anderkant die bergpasse").

Neder-Navarra is 'n versameling van valleie in die voetheuwels van die Pireneë. In die Aldudesvallei, om die dorp Saint-Étienne-de-Baïgorry in die suide van Neder-Navarra, het baie van die ou tradisies behoue gebly, soos huise gebou met rosige sandsteen en die *Force Basque* kragspel. Die AOC-wyn, Irouléguy, word in Aldudes geproduseer. 

Die Niverivier se oorsprong is in Neder-Navarra en vloei deur die provinsie en verder na Bayonne waar dit by die Adour aansluit. Anderkant Saint-Jean-Pied-de-Port self vloei die Nive in die Ossèsvallei in, waar pragtige ou huise met gekerfde lateie in die dopies van Ossès, Irisarry en Bidarray aangetref word. 'n Bewaringsgebied vir die pottok, die wilde Baskies-Pirennese ponie is in die vallei gevestig om die skaars ras te beskerm.

Noord van Saint-Jean-Pied-de-Port word die Mixe-gebied om die dorp Saint-Palais, 'n voormalige Navarrese hoofstad, aangetref. Alhoewel naby Béarn geleë, is die Baskiese invloed steeds hier te vinde. Neder-Navarrees is 'n dialek van die Baskiese taal wat in die streek gepraat word. Net suid van Saint-Palais ontmoet die drie hoofroetes na Santiago de Compostela op pad na El Camino de Santiago by die gehuggie Ostabat, wat in die Middeleeue welvaart en handel na die gebied gebring het.

El Camino de Santiago (Die pad van Santiago) het van Saint-Jean-Pied-de-Port suid na die bergpas bo Roncesvalles geloop. Pelgrims het oor die Cixe-streek van Neder-Navarra gereis op pad na Navarra oor die berge. In die golwende heuwels word skaapmelkkaas, *pur brebis*, algemeen gemaak, insluitend Ossau-Iraty kaas. Dorpies soos Estérençuby en Lecumberry is gewilde agrotoerisme-bestemmings en die Iraty-beukebos aan die Spaanse grens is bekend vir die mooi uitsigte wat dit bied en die ryk geskiedenis van die area. Dolmens en ander neolitiese monumente is oor die landskap versprei insluitend die Tour d'Urculu, hoog in die berge teen 1&nbsp;149&nbsp;m - 'n 2&nbsp;000-jaar oue sirkulêre platform wat uit reuse rotsblokke bestaan.